На основу члана 27 став 5 и члана 135 став 2 Закона о стечају („Службени гласник РС“ бр.104/2009, 99/2011, 71/2012-Одлука УС, 83/2014, 113/2017 и 44/2018), као Националног стандарда о начину и поступку уновчења имовине стечајног дужника - Национални стандард број 5, стечајни управник стечајног дужника:   
СИГРАД ИНЖЕЊЕРИНГ ДОО БЕОГРАД – У СТЕЧАЈУ
ул. Палмира Тољатија 5

 ОБЈАВЉУЈЕ
                                         ПОЗИВ ЗА ДОСТАВЉАЊЕ ПОНУДА

                                                                        за 
Пружање услуга процене вредности стечајног дужника СИГРАД ИНЖЕЊЕРИНГ ДОО БЕОГРАД – У СТЕЧАЈУ, ул. Палмира Тољатија 5,  МБ:17307827, ПИБ:101741778 и то:
-процене ликвидационе вредности појединачне имовине стечајног дужника и 
-процене вредности стечајног дужника као правног лица, 
Процену вредности правног лица врши се методом ликвидационе вредности капитала или другом методом која је у складу са Међународним стандардима финансијског извештавања, којом се обезбеђује највећа вредност за повериоце,  а све са стањем на дан 01.08.2022. године.

Проценитељ ће такође:
-извршити процену целисходности продаје стечајног дужника као правног лица у односу на продају имовине стечајног дужника појединачно;
-дати правно мишљење у вези правног статуса имовине која је предмет процене, на основу презентиране документације.
 
Понуда треба да садржи: 

-доказе да поседују лиценцу, овлашћења и квалификације за ову врсту посла.;

-цену услуге исказану у динарима без обрачунатог ПДВ;

-рок израде процене.

Исплата уговорене цене за обављену услугу, извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје стечајног дужника као правног лица или продаје имовине стечајног дужника.

Критеријум избора најповољнијег понуђача је најнижа понуђена цена, стручност и референце.

Заинтересовани понуђачи, односно овлашћени представници, могу поднети захтев за достављање детаљних информација о имовини и правима стечајног дужника на електронску адресу стечајног управника: tcf.djordje@gmail.com. 

Понуде се предају најкасније до 17. августа 2022. године поштом на адресу: ул. Палмира Тољатија бр. 5, Нови Београд, III спрат, улаз лево или е-маилом на адресу стечајног управника: tcf.djordje@gmail.com.

